Elämän taistelusta
Elo tuskaa taistoloa
 Täynnä totisesti on
 Usein väärää kohtelua
 Saapi köyhä onneton.

 Rahavalta maahan kaataa
 Kaikki ilman armoa
 Leivan tähden köyhä raataa
 Rikas herkut syödä saa.

 Asunnotkin ahtaat ovat
 Kylmän sekä kosteat
 Niistä vuokrat, verot kovat
 Köyhät raukat maksavat.

 Lasten kasvot kalpehina
 Todistavat parhaiten
 Parempaako todistajaa
 Löytänyt on vielä ken.

 Eikö heitä kukaan auta
 Turhaanko sit’ rukoilen
 Sydän kova niinkuin rauta
 Onko rinnas jokaisen.

G. A. L.

Lähde: Työmies 22.2.1901.

Anonyymi
Runot
Työmies
1901